# Island

|  |  |
| --- | --- |
|  | Dëse **Geographiesartikel** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **Lýðveldið Ísland** |
|

|  |  |
| --- | --- |
|  |  |
|
Detailer | Detailer |

 |
| **National Devise**: keng |
|  |
| **Offiziell Sprooch**: | Islännesch |
| **Haaptstad**: | Reykjavík |
|  • Awunner: | 117 898 (3. Abrëll 2008) |
|  • Koordinaten: | 64°08'N, 21°56'W |
|  |
| **Staatsform:** | parlamentaresch Republik |
|  • Presidentin: | Halla Tómasdóttir |
|  • Premierminister: | Kristrún Frostadóttir |
|  |
| **Fläch:** | 103 000 km² (104.) |
|  • Dovu Waasser: | 2,7 % % |
|  |
| **Bevëlkerung:** | 313 376 (1. Januar 2008) (169.) |
|  • Bevëlkerungsdicht: | 2,9/km² |
|  |
| **Nationalfeierdag:** | 17. Juni |
| **Nationalhymn:** | Ó Guð Vors Lands Lauschtert |
| **Wärung:** | Islännesch Kroun (ISK) |
| **Zäitzon:** | UTC +0 |
| **Internet TLD:** | .is |
| **InternationalenTelefonsprefix**: | +354 |
|  |

**Island** ass en Inselstaat am Norde vum europäesche Kontinent, an no England deen zweetgréissten Inselstaat vun Europa.

Island läit am Nordatlantik a bësse südlech vum nërdleche Polarkrees.

## Geographie

|  |
| --- |
|  00Dëst Kapitel ass nach eidel oder onvollstänneg. Hëlleft wgl. mat, fir et ze komplettéieren. |

## Geschicht

|  |
| --- |
|  00Dëst Kapitel ass nach eidel oder onvollstänneg. Hëlleft wgl. mat, fir et ze komplettéieren. |

## Politik

Island gouf den 1. Januar 1918 souverän, blouf awer a Personalunioun mat der dänescher Kroun. De 17. Juni 1944 huet et déi Unioun gekënnegt an d'Republik ausgeruff. Am Parlament, dem Althing, sinn 63 Deputéiert. All véier Joer gëtt gewielt.

Island hat besonnesch staark ënner der Finanzkris 2007/2008 ze leiden. An deem Zesummenhank war och d'Demande ze gesinn, der Europäescher Unioun bäizetrieden, déi de 16. Juli 2009 vum Althing guttgeheescht gouf. Am Mee 2013 huet déi nei konservativ-liberal Regierung ënner dem Premier Sigmundur Gunnlaugsson ugekënnegt, d'Bäitrëttsverhandlungen ze stoppen an e Referendum z'organiséieren, ob d'Bevëlkerung fir e Bäitrëtt wier. Den 12. Mäerz 2015 huet d'Parlament decidéiert, d'Demande op EU-Memberschaft zeréckzezéien. E Referendum gouf et bis ewell nach keen.

Nodeems bei de virgezunnene Parlamentswalen vum 30. November 2024 déi sozialdemokratesch Partei gewonnen hat, gouf de Bäitrëtt an d'EU erëm méi e grousst Theema. Déi nei Regierung wëll dofir bis 2027 e Referendum ofhalen, ob Island der EU bäitriede sollt.

## Bevëlkerung

Den 3. Abrëll 2008, hunn dem Statistesche Büro vun Island no 313.376 Leit op der Insel gelieft. Dovu waren der 291.942 Islänner.

Am Géigesaz zu villen anere westleche Staaten ass d'Bevëlkerungszuel an Island, wéi och zu Lëtzebuerg, an de leschte Joren ëmmer méi grouss ginn, an an de leschte 5 Joer ass déi souguer nach méi séier eropgaangen. Den Trend gëtt ënnerstëtzt well den Auslännerundeel duerchschnëttlech ëm zirka 1,5 % all Joer tëscht 1950 an 1990, an ëm 3,5 % am Joer 2003 an d'Luucht goung.

2008 ware 6,83 Prozent vun der islännescher Bevëlkerung Auslänner. Et sinn dat ënner anerem 2,7 % Polen, 0,3 % Dänen, 0,2 % Philippinoen a 0,3 % Däitscher.

## Stied

Eng 93 % vun der Bevëlkerung liewen a Stied. Déi gréisst sinn:

* Reykjavík: 117.898 Awunner
* Kópavogur: 28.665 Awunner
* Hafnarfjörður: 24.895 Awunner
* Akureyri: 17.278 Awunner
* Reykjanesbær: 13.282 Awunner
* Garðabær: 9.931 Awunner

D'Awunnerzuel bezitt sech jeeweils op den 3. Abrëll 2008 an déi ganz Gemeng (Municipality)

## Kuckeswäertes

* d'Haaptstad Reykjavík;
* Akureyri, déi véiertgréisst Stad an Island, mam Myvatn (*Méckeséi*) an dem Goðafoss (*Gëtterwaasserfall*);
* d'Hallefinsel Reykjanes mat der Bláa Lonið (*Blo Lagun*), engem Thermalbad, gespeist vum waarme Waasser aus der Geothermescher Statioun ;
* Þingvellir, den traditionelle Versammlungsuert vum *Althing*, gouf 1928 Nationalpark an ass 2004 als Weltkulturierwen erkläert ginn;
* Gullfoss (*gëllene Waasserfall*);
* Haukadalur mat senge Geysiren (de bekanntste Geysir ass de Strokkur);
* Vatnajökull, dee gréisste Gletscher an Europa mat 8.100 km², ronn 8 % vun Island, mat sengem Gletscherséi Jökulsárlón;
* Vestmannaeyjar, eng Inselgrupp mat vulkanaartegem Ursprong am Süde vun Island.

## Um Spaweck

|  |  |
| --- | --- |
|  |  **Commons: Island** – Biller, Videoen oder Audiodateien |

* Offiziell Säit vun der Regierung vun Island, op engl.
* Offiziell Säit vun der Insel Vestmanneyjar

## Referenzen an Notten